**ইকোকার্ডিওগ্রাফি**, (ইংরেজি: Echocardiography) হলো হৃৎপিণ্ড পরীক্ষা করার জন্য শ্রবণাতীত শব্দের ব্যবহার। এটি আদর্শ মাত্রার শ্রবণাতীত শব্দ বা ডপলার শ্রবণাতীত শব্দ ব্যবহার করা এক ধরনের রোগনির্ণয় পদ্ধতি।  এই কৌশলটি ব্যবহার করে যে দৃশ্যমান বিম্ব তৈরি হয় তাকে **ইকোকার্ডিওগ্রাম**, **কার্ডিয়াক ইকো** বা এককথায় **ইকো** বলা হয়।

ইকোকার্ডিওগ্রাফি নিয়মিতভাবে কোনো সন্দেহভাজন বা পরিচিত রক্ত সংবহনতন্ত্রের রোগে আক্রান্ত রোগীদের রোগ নির্ণয়, ব্যবস্থাপনা এবং ফলোআপে ব্যবহৃত হয়। এটি হৃৎরোগবিজ্ঞানে সর্বাধিক ব্যবহৃত রোগনির্ণয় পদ্ধতিগুলির মধ্যে একটি। এটি হৃৎপিণ্ডের আকার এবং আকৃতি (অভ্যন্তরীণ চেম্বারের আকার পরিমাপকরণ), রক্ত পাম্প ক্ষমতা, হৃৎপিণ্ডের টিস্যুর ক্ষতির পরিমাণ এবং কপাটিকার মূল্যায়ন সহ প্রচুর সহায়ক তথ্য সরবরাহ করতে পারে। ইকোকার্ডিওগ্রাম চিকিৎসকদের হৃৎপিন্ডের কার্যকারিতার অন্যান্য অনুমানও দিতে পারে। যেমন হার্দ-উৎপাদ, ইজেকশন ভগ্নাংশ এবং ডায়াস্টোলিক ফাংশন (হৃদপিণ্ড কতটা শিথিল হয়) এর গণনা।

ইকোকার্ডিওগ্রাফি সন্দেহভাজন হৃৎপিণ্ডের রোগে আক্রান্ত রোগীদের হৃৎপিণ্ডের প্রাচীরের গতির অস্বাভাবিকতা মূল্যায়নের একটি গুরুত্বপূর্ণ হাতিয়ার। এটি এমন একটি ব্যবস্থা যা হৃৎপেশীর রক্তাভাবজনিত মৃত্যু প্রাথমিক পর্যায় নির্ণয় করতে সাহায্য করে এবং হৃৎপিণ্ডের প্রাচীরের গতির অস্বাভাবিকতাও পরিমাপ করে। এছাড়াও, ইজেকশন ভগ্নাংশের মূল্যায়ন করে হৃদরোগে আক্রান্ত রোগীদের চিকিৎসা এবং ফলো-আপের ক্ষেত্রে গুরুত্বপূর্ণ ভূমিকা পালন করে।

চিকিৎসায় ব্যবহার
-----------------

 সনোগ্রাফার একটি শিশুর ইকোকার্ডিওগ্রাম করছেন
উর:ফলকের দীর্ঘ-অক্ষের দৃশ্যে ইকোকার্ডিওগ্রাম, হৃৎপিণ্ডের বাম নিলয়ের পরিমাপ দেখাচ্ছে
যখন রোগীর অবস্থার দ্রুত পরিবর্তন ঘটে এবং যখন ইকোকার্ডিওগ্রামের নতুন তথ্যের ফলে চিকিৎসক রোগীর যত্ন পরিবর্তন করে তখন প্রাথমিকভাবে রোগ নির্ণয়ের জন্য ইকোকার্ডিওগ্রাফি করার পরামর্শ দেওয়া হয়।  ইকোকার্ডিওগ্রাফি অধ্যয়নের উপর ভিত্তি করে হৃৎপিণ্ডের অসংখ্য রোগ নির্ণয় করা হয়। উদাহরণস্বরূপ, হালকা, মাঝারি এবং গুরুতর আক্রান্ত হৃৎপিণ্ডের কপাটিকা রোগের পার্থক্য পরিমাপ করা যায়। আরেকটি উদাহরণ হল বাম নিলয়ের ইজেকশন ভগ্নাংশ (LVEF) দ্বারা হৃৎপিণ্ডের কার্যকারিতা অনুমান করা।

প্রকারভেদ
---------

 শীর্ষ থেকে দেখা একটি হৃৎপিণ্ডের ত্রিমাত্রিক ইকোকার্ডিওগ্রাম

আরও দেখুন
---------

* ইলেক্ট্রোকার্ডিওগ্রাম

তথ্যসূত্র
---------

1. ↑  Cleve, Jayne; McCulloch, Marti L. (২০১৮), Nihoyannopoulos, Petros; Kisslo, Joseph, সম্পাদকগণ, "Conducting a Cardiac Ultrasound Examination", *Echocardiography*, Springer International Publishing, পৃষ্ঠা 33–42, আইএসবিএন 978-3319716176, ডিওআই:10.1007/978-3-319-71617-6\_2 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Oh, J. K. (২০০৭-০১-০১)। "Echocardiography in heart failure: Beyond diagnosis": 4–14। আইএসএসএন 1525-2167। ডিওআই:10.1016/j.euje.2006.09.002 অবাধে প্রবেশযোগ্য। পিএমআইডি 17240313।
3. ↑  Modin, Daniel; Andersen, Ditte Madsen (জুন ২০১৮)। "Echo and heart failure: when do people need an echo, and when do they need natriuretic peptides?": R65–R79। ডিওআই:10.1530/erp-18-0004। পিএমআইডি 29691224। পিএমসি 5958420 অবাধে প্রবেশযোগ্য।
4. ↑  Douglas, P. S.; Garcia, M. J. (২০১১)। "ACCF/ASE/AHA/ASNC/HFSA/HRS/SCAI/SCCM/SCCT/SCMR 2011 Appropriate Use Criteria for Echocardiography": 1126–1166। ডিওআই:10.1016/j.jacc.2010.11.002 অবাধে প্রবেশযোগ্য। পিএমআইডি 21349406।

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ফ্রান্স (উপাত্ত)
* লাতভিয়া
* চেক প্রজাতন্ত্র

 |